text: [{"text_idx": "#000005", "text": "Mapya Atala Baneni ba ku Bisanji"}, {"text_idx": "#000007", "text": "Mwikeulu wa Yehova Wakinge Hezekia"}, {"text_idx": "#000008", "text": "Umbikalo wa bene Ashidia wa\u0304kwete bulopwe bwa bisaka dikumi bwa Isalela. Pano, Senakediba mulopwe wa Ashidia, wa\u0304di kasake kukwata ne bulopwe bwa bisaka bibidi bwa Yuda. Wa\u0304anjile kukwata bibundi bya Yuda kimokimo. Inoko kibundi kyaa\u0304di wabila bininge kukwata i Yelusalema. Senakediba ka\u0304dipo uyukile amba Yehova ye ukin\u0303anga Yelusalema."}, {"text_idx": "#000009", "text": "Hezekia, mulopwe wa Yuda, wa\u0304futyile Senakediba lupeto luvule mwanda wa aleke kukwata kibundi kya Yelusalema. Nansha Senake- diba byaa\u0304tambwile lupeto luvule, inoko wa\u0304tumine kibumbo kyandi kya divita kikomo kikatambe Yelusalema. Bantu ba mu kibundi kya Yelusalema ba\u0304zakele mwanda bene Ashidia ba\u0304di ba\u0304ya bafwena. Penepo, Hezekia wa\u0304sapwila bantu amba: \u2018Kemwakikwatwai moyo. Shako bene Ashidia i bakomo, inoko Yehova usa kwitukomeja bininge kwibapita.\u2019"}, {"text_idx": "#000010", "text": "Senakediba wa\u0304tumine Labashake, mukendi wandi, ende ku Yelusalema akazawile bantu. Labashake wa\u0304kemana panja pa kibundi kya Yelusalema ka\u0304ela mabila amba: \u2018Yehova kabwanyapo kwimukwasha. Kemwakyongolwai na Hezekia. I kutupu leza ubwanya kwimukinga kotudi.\u2019"}, {"text_idx": "#000011", "text": "Hezekia wa\u0304ipangwile Yehova kya kulonga. Yehova wa\u0304mulondo- lola\u2019mba: \u2018Kemwakizakalai mwanda wa byanena Labashake. Senakediba kasapo kukwata Yelusalema.\u2019 Kupwa, Hezekia wa\u0304tambula mikanda itamba kudi Senakediba. Ino mikanda ya\u0304di inena\u2019mba: \u2018Lekai\u2019byo\u2019tu. Yehova kabwanyapo kwimupandija kotudi.\u2019 Penepo Hezekia wa\u0304lombela\u2019mba: \u2018Nakwisa\u0304shila, Yehova, witupandije mwanda wa bantu bonso bayuke amba abe ye Leza umo kete wa bine.\u2019 Yehova wa\u0304lombola Hezekia amba: \u2018Mulopwe wa Ashidia kasapo kutwela mu Yelusalema. Nsa kukinga kyami kibundi.\u2019"}, {"text_idx": "#000012", "text": "Senakediba wa\u0304mwene bu pano kakwata Yelusalema. Inoko difuku dimo bufuku, Yehova wa\u0304tuma mwikeulu umo mu nkambi ya basola panja pa kibundi. Uno mwikeulu wa\u0304ipaile basola 185 000! Mulopwe Senakediba wa\u0304jimije basola bandi bakomokomo. Ka\u0304kidipo na kya kulonga, wa\u0304kajokela kwandi munekenibwe. Yehova wa\u0304kingile Hezekia ne Yelusalema, monka mwaa\u0304laile\u2019kyo. Shi nobe wa\u0304di mu Yelusalema, le wa\u0304di wa kukulupila mudi Yehova?"}, {"text_idx": "#000013", "text": "\u201cMwikeulu wa Yehova ujokolokele boba bamwakaminwe, kadi wibaku\u0304langa.\u201d\u200b\u2014N\u0303imbo ya Mito\u0304to 34:7"}, {"text_idx": "#000015", "text": "Tanga ino ma\u0304nga ya mu Bible umone mwa kulumbulwila milombelo yobe."}, {"text_idx": "#000017", "text": "Le i n\u0303eni\u2019ka yobwanya kuboila kudi Hezekia pa kukulupila bya binebine mudi Yehova Leza?"}, {"text_idx": "#000020", "text": "Ba Adama ne Eva Keba\u0304ko\u0304kelepo Leza"}, {"text_idx": "#000028", "text": "Bamwikeulu Abasapula Kubutulwa kwa Yesu"}]